გომი (ონის მუნიციპალიტეტი)
გომი — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. ადმინისტრაციული ერთეული გომის (სოფლები: გომი, ჯინჭვისი) ცენტრი. მდებარეობს კედელას ქედის სამხრეთ კალთაზე, მდინარე გომრულას (რიონის მარცხენა შენაკადი) მარჯვენა ნაპირას, ზღვის დონიდან 1190 მეტრზე. ქალაქ ონიდან დაშორებულია 12 კილომეტრით. სოფელში შემორჩენილია შუა საუკუნეების ეკლესიის „დოშვერა მთავარანგელოზის“ ნანგრევები.